పదేళ్ల క్రితం తొలిసారి వంద కోట్ల రూపాయల కలెక్షన్లు సాధించి అందర్నీ ఆశ్చర్యపరిచింది ఆమిర్ఖాన్ నటించిన హిందీ ‘గజినీ’. ఆ తర్వాత వంద కోట్లు సాధించడం అన్నది బాలీవుడ్లో కామన్ అయిపోయింది. అక్కడి స్టార్ హీరోలైన ఆమిర్, సల్మాన్ సినిమాలు రెండు వందలు, మూడు వందల కోట్లు కూడా సాధించాయి. తాజాగా దేశవ్యాప్తంగా ప్రశంసలు పొందిన ఆమిర్ఖాన్ ‘దంగల్’ సినిమా కలెక్షన్లలో కూడా సంచలనం సృష్టించింది. అలాంటిది ఓ డబ్బింగ్ సినిమా ఆ రికార్డును అలవోకగా దాటేసింది. హిందీ భాషలో అనువాదమైన ‘బాహుబలి: ది కంక్లూజన్’ సినిమా ఒక్క భారత్లోనే 500 కోట్ల వసూళ్లను సాధించి టాప్ గ్రాసర్గా నిలిచింది. ఇప్పుడు స్వదేశంలో అత్యధిక వసూళ్లు సాధించిన హిందీ సినిమాగా ‘బాహుబలి: ది కంక్లూజన్’ నిలిచింది. ఓవరాల్ వసూళ్లలో కూడా (చైనాను మినహాయిస్తే) ‘దంగల్’ను ‘బాహుబలి’ ఎప్పుడో దాటేసింది. వెయ్యి కోట్ల రూపాయల వసూళ్లు సాధించిన తొలి సినిమాగా ‘బాహుబలి: ది కంక్లూజన్’ నిలిచింది. అయితే చైనాతో కలుపుకుంటే మాత్రం ‘బాహుబలి’ కంటే ‘దంగల్’ ముందుంది. చైనాలో ‘బాహుబలి: ది కంక్లూజన్’ ఇంకా విడుదల కావాల్సి ఉంది.
padella kritam tolisari vanda kotla roopaayala kalekshanlu saadhinchi andarnee aascharyaparichindi amirkhan natinchina hindi ‘gajinee’. aa tarvaata vanda kotlu saadhinchadam annadi balivudlo kaman ayipoyindi. akkadi star heerolaina aamir, salman cinimaalu rendu vandalu, moodu vandala kotlu kuudaa saadhinchaayi. taajaagaa desavyaaptamgaa prasamsalu pondina amirkhan ‘dangal’ sinima kalekshanlalo kuudaa sanchalanam srushtinchindi. alantidi oo dabbing sinima aa rikaardunu alavokagaa daatesindi. hindi bhashalo anuvaadamaina ‘bahubali: dhi concloosan’ sinima okka bhaaratlone 500 kotla vasoollanu saadhinchi tap grassou nilichindi. ippudu swadesamlo atyadhika vasoollu saadhinchina hindi sinimaga ‘bahubali: dhi concloosan’ nilichindi. ovaraal vasoollalo kuudaa (chainanu minahaayisthe) ‘dangal’nu ‘bahubali’ eppudo daatesindi. veyyi kotla roopaayala vasoollu saadhinchina toli sinimaga ‘bahubali: dhi concloosan’ nilichindi. ayithe chainatho kalupukunte maatram ‘bahubali’ kante ‘dangal’ mundundi. chainaalo ‘bahubali: dhi concloosan’ inka vidudala kavalsi undi.